laion/Wikipedia-Exotic huggingface dataset:
החזית האסלאמית לעצמאות אורומיה

החזית האסלאמית לעצמאות אורומיה היא ארגון ותנועה פוליטית באתיופיה הקוראת להתנתקות אורומיה מאתיופיה והכרזה על מדינה עצמאית. הארגון הוקם בתחילה בשם החזית האסלאמית לשחרור אורומיה (בקיצור: יפלו) כארגון צבאי שהתנגד לשלטון החונטה הצבאית האתיופית ב-1985 על ידי קומנדר (סגן-אלוף) ג'ערה אבא גדה קצין אתיופי שהשתייך לבני האורומו. הארגון שהוקם שלט בתחילת דרכו באזורי האורומו במזרח אתיופיה, בכפרי האורומו הנמצאים במשולש הערים ג'יג'יגה - הרר - דירה דאווה, ארגון זה נטל חלק במלחמת האזרחים האתיופית באזור ששלט ונלחם כנגד הצבא האתיופי המרקסיסטי. לאחר הפלת שלטון מנגיסטו היילה מריאם ב-27 במאי 1991 הארגון קיבל 3 מושבים מתוך 27 המושבים השמורים לבני עם האורומו, והארגון השתתף בממשלת המעבר האתיופית שנשלטה על ידי האיחדג. לאחר מכן נוצרו חילוקי דעות בין יפלו לבין האיחדג ושתי המפלגות גלשו לעימות מזוין, שאחד מהם התרחש ב-8 בינואר 1992 שבהם במהלך הקרבות נהרגו שניים ממנהיגי יפלו בעיר דירה דאווה בנוסף לחמישה פצועים נוספים. בתקרית זו האשים הפידו את האיחדג בכוונה לרצוח את מנהיגיו, האיחדג מצד שני טען ששני אישים אלו לא עצרו במחסום המקומי ולכן נורו. שנה לאחר מכן מנהיג נוסף של היפלו נתפס בבתיו ונאסר וכך הממשל שינה את ביתו לבית מאסר ועצר במקום זה אסירים רבים. לאחר שסונן על ידי הממשל המרכזי כישות שלא יכולה להשתתף בבחירות של 1992 הארגון פנה למאבק מזוין ולפעול להפלת האיחדג. מאזו יפלו נהפכה למחתרת ושמרה על פרופיל נמוך, בשנת 2005 הארגון נטש את האידאולוגיה הדתית שלו לטובת חילוניות על מנת לקבל לשורותיו אישים שאינם מוסלמים ובכך לייצג את עם האורומו החצוי בין נצרות ואסלאם ואימץ את השם הנוכחי. אתר האינטרנט הרשמי של החזית האסלאמית לעצמאות אורומיה
קיצוני

האם התכוונתם ל... קיצוניות ורדיקליזם – מונחים המשמשים לציון אידאולוגיה שדוגלת בשינוי עמוק בחברה או במשטר קיצוני (כדורגל) – אחת מעמדות הקישור בכדורגל
דרסט הרביעי, מלך הפיקטים

דרסט הרביעי (באנגלית: Drest IV), בנו של גירום (Girom) היה מלך הפיקטים, באמצע המאה השישית. ככל הנראה מלך במקביל למלכותו של דרסט השלישי במשך תקופה שנעה בין שנה ל-15 שנים (על פי מקורות היסטוריים שונים). שניהם החלו למלוך לאחר מותו של גאלאן. לאחר מותו של דרסט השלישי, המשיך דרסט הרביעי למלוך לבדו לתקופה של ארבע או חמש שנים נוספות. לאחר מותו של דרסט מלכו אחיו גרטנייט הראשון וקיילטראם. דברי ימי הפיקטים
ציון באייר

ציון באייר (באנגלית Bayer designation) הוא שיטת מתן כינויים לכוכבי השמיים שהומצאה על ידי האסטרונום יוהאן באייר בתחילת המאה ה-17 והופיעה לראשונה באטלס הכוכבים שלו "אורנומטריה". השיטה מבוססת על סימון הכוכב באות קטנה מתוך האלפבית היווני ואחריו השם בלטינית של קבוצת הכוכבים לה שייך הכוכב, בנטיית השייכות. בעברית נהוג לתרגם את שם הקבוצה ולהשתמש בתיאור מקום (לדוגמה, α Centauri - ‏α בקנטאור). הרשימה הראשונה של באייר הכילה 1564 כוכבים ועברה שינויים רבים בעקבות עדכונים במפות השמיים שכללו הוספת קבוצות, ביטול קבוצות ושינוי גבולות בין הקבוצות, כך שכוכבים שהיו בעלי ציון באייר מסוים קיבלו ציון באייר שונה. העיקרון המנחה של מתן השמות לכוכבי הקבוצות היה דירוגם על פי חשיבות בסדר יורד, כלומר α היה הכוכב החשוב ביותר בקבוצה, β השני בחשיבותו, וכך הלאה. עם תום 24 האותיות של האלפבית היווני השתמש באייר באותיות קטנות מהאלפבית הלטיני, ובמקרה הצורך גם באותיות גדולות מאלפבית זה. ציון כוכבים באותיות לטיניות הופיע בקבוצות גדולות עם הרבה כוכבים כגון עקרב והספינה ארגו, שפורקה לארבע קבוצות, אך רוב כוכביה נשארו עם האות הקודמת שלהם גם בקבוצה החדשה. בשנים מאוחרות יותר עם התקדמות מיפוי השמיים והצורך לסמן כוכבים נוספים, נעשה שימוש במספרים נוסף על האותיות. חשיבות הכוכב בקבוצה חפפה לרוב את בהירותו הנראית, אך לעיתים העדיף באייר את מיקומו או את סדר הזריחה של הכוכבים מעל האופק. לדוגמה, α באוריון (ביטלג'וז) פחות בהיר מ-β באוריון (ריג'ל) אך ממוקם במרכז הקבוצה וזורח מוקדם יותר. α בתאומים (קסטור) פחות בהיר מ-β בתאומים (פולוקס) אך זורח לפניו. כוכבים כפולים (בעיקר כפולים אופטיים) סומנו לעיתים קרובות באות יחידה עם ספרה עילית לציין את ההפרדה ביניהם (למשל, 1μ ו-2μ בעקרב), אך לפעמים סומנו בצורה זו גם כוכבים זוגיים (למשל 1α ו-2α בצלב הדרומי) או אפילו מספר כוכבים שנמצאו באותו אזור של קבוצה מסוימת (למשל ‏1π, ‏2π,‏ 3π, ‏4π, ‏5π, ו-6π באוריון). כוכבים זוגיים (או מערכות כוכבים עם יותר משני כוכבים) מקובל לציין בציון באייר המקובל עם תוספת של אות לטינית גדולה לציון ההפרדה ביניהם (למשל α בקנטאור A ו-α בקנטאור B). עם השנים חלו שינויים בקבוצות הכוכבים ואלו הביאו לשינויים בשמות הכוכבים כעל פי ציון באייר. לדוגמה, פרוק קבוצת הכוכבים "הספינה ארגו" לארבעה חלקים הביא לכך שהקבוצות שדרית, מפרש וירכתי הספינה חולקים ביניהם את האותיות לפי הציון המקורי של הכוכבים ולכן כל אות מופיעה רק באחת מהקבוצות. שינויי גבולות בין שור ועגלון שינו את שם הכוכב אל-נאת' מ-γ בעגלון ל-β בשור ובאופן דומה הפך הכוכב אלפרץ מ-δ בפגסוס ל-α באנדרומדה. ציון פלמסטיד
דרסט השלישי, מלך הפיקטים

דרסט השלישי (באנגלית: Drest III), בנו של אואודרוסט (Uudrost) או אואודרוסיג (Uudrossig) היה מלך הפיקטים, באמצע המאה השישית. על פי "דברי ימי הפיקטים" דרסט השלישי מלך לצד דרסט הרביעי במשך בין שנה לחמש עשרה שנים. שניהם מלכו יחד לאחר מלכותו של גאלאן. לאחר מותו של דרסט השלישי המשיך דרסט הרביעי למלוך לבדו. דברי ימי הפיקטים
אבא צברה

אַבָּא צַבְּרָה היה מלקוסה (נזיר יהודי) שחי במהלך המאה ה-15, אחד מפוסקי ומחדשי ההלכה הגדולים של קהילת ביתא ישראל ומן המנהיגים הרוחניים הבולטים שפעלו לאיחוד קהילת ביתא ישראל ושימור יהדותה. במסורת ביתא ישראל נודע כאבי הנזירים האתיופים היהודים וכמחַייה ומחדש של היהדות החבשית. צברה נולד בסאמיאן ביידה למשפחת יוסף וסכמת, שהשתייכה לשושלת המלוכה של יהודי אתיופיה (שושלת הגדעונים), בתקופה בה האימפריה האתיופית נשלטה על ידי הקיסר זרע יעקב. עם התדרדרות היחסים בין היהודים לנוצרים באימפריה, ובעקבות חלום אשר ציווה אותו לעבוד את ה', הקדיש עצמו צברה לעבודת האלוהים והפך לנזיר. כנזיר פעל צברה לשימור יהדות ביתא ישראל וזכה למעמד מכובד בקרב הקהילה. בפרוץ מרד ציפורה, שהתחולל כאשר צבא הקיסר פלש לשטחי ביתא ישראל המערביים, חבר צברה למורדים, למרות היותו איש דת. המרד שעליו פיקד המלך גדעון החמישי כשל, ובמהלכו רבים ממנהיגי היהודים, וביניהם צברה, נפלו בשבי. צברה נכלא, יחד עם שבויים אחרים בכלא, במחוז שאווה, שהיה נתון תחת פיקודו של יורש העצר לשעבר, אסקל, בנו של הקיסר מאשתו היהודייה ציון ציפורה. אסקל, שנכח בעת רציחתה של אמו על ידי אביו ונטר לו טינה מאז, פנה לצברה ושכנע אותו להימלט עמו כל עוד הקיסר טרוד בלחימה בדרום נגד סולטנות אדאל. השניים נמלטו יחדיו מהכלא וחיו ביערות עד הגיעם לאזורי היישוב היהודיים. מכיוון שהיו מבוקשים, נדדו שניהם בין הכפרים היהודיים, כשצברה מקים באלו בתי כנסת. לפי מסורת קהילת ביתא ישראל, האזורים בהם הקים בתי כנסת הם: סאמיאן, קווארה, צ'ילגה, דאמבייה, וולקיט, תיגראי וגוג'אם. צברה שב בתקופה זו לפעילות הדתית הראשונית שבה החל, ומתוך ערנות לריבוי המנהגים ולאיום הנצרות על היהדות ורצון לאחד את הקהילה ולהבדילה מן הנצרות, קבע גם נוסח תפילה אחיד לכל הקהילות היהודיות באתיופיה והוציא פסקי הלכה חדשים. בין פסקי ההלכה החריגים (ביחס למקובל בהלכה הרבנית) של צברה נמנים "האיסור על נגיעה בגוי (אַטִּנְקוּן)" ו"שבת דוחה פיקוח נפש", שהבדילו את ביתא ישראל עוד יותר מקהילות יהודיות אחרות בגולה. צברה חיבר גם את ספר ההלכה 'מצוות השבת' (תאזזה שנבת), כאשר בכך חרג ממסורת איסור העלאת דברים שבע"פ על הכתב, שייחדה את ביתא ישראל מכלל קהילות היהדות מאות שנים. בפעילויותיו השונות עלה בידו של אבא צברה להניח תשתית הלכתית, שאיחדה את קהילת ביתא ישראל, חיזקה אותה והנחתה אותה גם לאחר מותו. בין פעולותיו הבולטות של צברה נמנים: ייסוד הוהארואה - מרכז הנזירים קביעת נוסח תפילה אחיד קביעת הלכת האטאנקון ("אל תיגע בי") חיבור ספר ההלכה תאזזה שנבת ("מצוות השבת") חיבור דרסנא אברהם וושרה בגבץ ("דרשת אברהם ושרה במצרים") פיתוח משמעותי של שירת הקודש של הקהילה, שכלל הלחנת כמה מתפילות העדה וכתיבת כמה ספרים ליטורגים. אבא צברה נקבר כפי הנראה בווארה, הנמצאת סמוך לסאמיאן, לצד חברו אבא צאגה, כינויו המסורתי של אסקל. משך דורות שימש מקום קבורתם מוקד לעלייה לרגל. "בית הכנסת אבונה אבא צברה" שבעיר באר שבע נקרא על שם אבא צברה. דניאל שלם, האב המייסד, פורסם במגזין סגולה פתיחת בית הכנסת אבא צברה, אתר "באר שבע" דוד מולה, חוברת בית הכנסת אבא צברה, עמוד 4. יעקב גונצ'ל, ‏תְאְזַזֵה שֶנְבֶת, ארץ אחרת 3, 2006 צאגה אמלק ("בן המלך"), היה השם שנתן אבא צברה לאסקל אחר גיורו
פנדורה (פירושונים)

האם התכוונתם ל... פנדורה – דמות אישה מהמיתולוגיה היוונית תיבת פנדורה – מטבע לשון שפירושו חשיפת דברים לא נעימים פנדורה (ארכיון) – אתר לשימור הפרסומים המקוונים של אוסטרליה פנדורה (ירח) – אחד מירחי שבתאי פנדורה (להקה) – צמד מוזיקלי ישראלי שפעל בין אמצע שנות השמונים לתחילת שנות התשעים, הורכב מהשחקנית והזמרת אדריאנה גלפרין והגיטריסט מיכאל וולף פנדורה (רדיו אינטרנט) – אתר האינטרנט של "פרויקט הגנום המוזיקלי" שעסק בפירוק שירים למרכיביהם כדי לתפוס את מהות המוזיקה פנדורה (מגזין) – עיתון לסבי שיצא בהוצאת קל"ף בין השנים 2003-2005 אה"מ פנדורה (1779) – אניית מלחמה של הצי המלכותי הבריטי, שנשלחה ב-1790 לתפוס את מורדי האונייה "באונטי" ולהביאם לדין פנדורה (תכשיטים) – יצרן תכשיטים דני פנדורה (ספר) (אנ') – רומן מאת אן רייס פנדורה (זמרת) (ילידת 1970) – שם הבמה של זמרת הפופ השוודית קארין אנלי קתרינה פנדורה מגנסון
שטיבל (טחנת קמח)

שטיבל בע"מ היא רשת טחנות קמח מובילה בישראל. הטחנה הראשונה נוסדה בחיפה בשנת 1935 על ידי זאב שטיבל. כיום ממוקמות טחנות קמח של שטיבל בחיפה, נתניה, אשדוד, עד-הלום ובאר שבע. טחנות שטיבל מייצרות ומשווקות קמחים שונים מסוגי חיטה שונים ובדרגות קילוף וטחינה שונות (קמח מלא, קמח לעוגות, קמח לפסטה, סולת ועוד) וכן מוצרי ביניים שונים של תהליך הטחינה. הטחנות משווקות גם קמח לייצור תעשייתי ומקצועי של מוצרי מאפה ופסטה. סיווג הקמחים של שטיבל הפך לתקן דה פקטו במתכונים לאפייה בישראל וברבים מהם ניתן למצוא הנחיה לשימוש ב"קמח שטיבל מספר 2" למשל, כחלק מהנחיות המתכון. בשנת 1935 ייסד זאב שטיבל את טחנת הקמח "שטינמץ א"י" במפרץ חיפה, בו נבנה הנמל ותשתיות תעשייה מפותחות שהוקמו בימי המנדט הבריטי.   בתחילת דרכה,  התבססה פעילות הטחנה על יבוא קמח לפי זיכיון שנקרא "שטינמץ- גרמניה", שהוא שיטת טחינה לקמח מלא. עם הביקוש הגובר לקמח זה נבנה אתר ייצור לטחינת קמח מלא לפי שיטת שטינמץ, לצורך אפיית לחמים מקמח מלא שהיו אהודים על האוכלוסייה ביישוב היהודי בארץ, ובעיקר על ידי עולי גרמניה ומזרח אירופה. בשנים אלו הוקם בארץ "האיגוד למען תוצרת הארץ" שמטרתו הייתה עידוד ותמיכה בתעשייה ובתפוקת הייצור העברי בארץ ישראל. עם פרוץ מלחמת העולם השנייה הופסק הזיכיון לטחינת קמח שטינמץ. בנוסף, בהתאם לתקנות ממשלת המנדט מ-1939 לייצור "קמח סטנדרט" –  בשל מחסור בקמח ובחיטים, נקבע כי הלחם בארץ ייוצר מתערובת קמח מיוחדת שכונתה "קמח סטנדרט א"י" – המוכר כקמח אחיד – ללחם אחיד שקיים עד היום. בשנת 1942 הוגבל לפי פקודת הפיקוח על המזונות, ייצור הלחמים בארץ לסוג לחם אחד בלבד, המוכר כלחם אחיד.  בעקבות הביקוש הגובר ללחם כמוצר יסוד חיוני במהלך המלחמה ובשנים שלאחר קום המדינה ועם גלי העלייה הגדולה לארץ,  הורחבו קווי הייצור בטחנה, על מנת להבטיח אספקת קמחים, ושם הטחנה החל מהקמת מדינת ישראל הוסב לטחנת קמח שטיבל בע"מ. בשנת 1955 הצטרף ברוך תורג'מן לחמיו – זאב שטיבל. לאחר שובו מלימודים בבית ספר לטוחנים בשווייץ (בו למדו לימים בניו ונכדו - דור שלישי ורביעי לטוחנים בשטיבל). במהרה מגוון הקמחים פותח על מנת להתאימם לדרישות וצרכי השווקים המשתנים, ובנוסף הגדילה הטחנה את הפריסה הארצית שלה. החברה שותפה גם בטחנת "דגן" המייצרת משפרי אפייה בארץ ובעולם. במהלך שנות התשעים (1990) הופרט יבוא החיטים לארץ שעד אז היה בידי הממשלה והטחנה גדלה בהדרגה. בשנת 2016 הוענק לברוך תורג'מן – מנכ"ל קבוצת שטיבל, פרס התעשייה על ידי התאחדות התעשיינים בישראל. כיום, ייצור הקמחים של שטיבל שמחזיקה במעל 50% משוק הקמח בישראל, מתבצע בחמש טחנות קמח אשר בבעלות החברה, הממוקמות במטה החברה שנמצא במפרץ חיפה, ושאר הטחנות נמצאות ב: נתניה, צומת עד הלום, אשדוד ובאר שבע. כמו כן החברה מחזיקה ב-24% מהבעלות של יצרנית מוצרי המאפה הגדולה בישראל, קבוצת מאפיות אנג'ל. אתר האינטרנט הרשמי של שטיבל שטיבל, ברשת החברתית אינסטגרם למשל [1], [2], [3]
ברמן (פירושונים)

האם התכוונתם ל... ברמן (Bremen) – עיר בגרמניה ברמן (מדינה) – מדינה בגרמניה ברמן (אונייה, 1928) – אוניית נוסעים גרמנית מוזג – אדם אשר מקצועו הוא הכנה, מזיגה, ערבוב והגשה של משקאות אלכוהוליים מאפיית ברמן – מאפייה בירושלים אישים ששמם ברמן: אבא מרדכי ברמן – ראש ישיבת עיון התלמוד בשכונת שמואל הנביא אברהם ברמן – איש ציבור ישראלי שכיהן כחבר הכנסת מטעם מפ"ם ומק"י בכנסת השנייה אילנה רות ברמן – פרופסור לרפואת עיניים באוניברסיטה העברית בירושלים אריק ברמן – זמר, פזמונאי ומלחין ישראלי בני ברמן – זמר ויוצר שירי עם ישראליים מהבולטים בזמרים בשנות ה-50. ברט ברמן – פסנתרן הולנדי-ישראלי דוד ברמן – ראש עיריית חדרה הראשון דני ברמן, האיש שמאחורי "המצאת מרידור" הווארד ברמן – פוליטיקאי יהודי-אמריקני, חבר בית הנבחרים של ארצות הברית משנת 1983 הלן ברמן – ציירת הולנדית-ישראלית טל ברמן – שדרן רדיו ומנחה טלוויזיה ישראלי יעקב ברמן – רב ואיש חינוך ישראלי. יצחק ברמן – פוליטיקאי ומשפטן ישראלי, כיהן כשר האנרגיה והתשתיות וכיו"ר הכנסת יששכר ברנד להמן מהלברשטט (מכונה גם יששכר בערמן סג"ל) – יהודי החצר של אוגוסט השני מלך פולין ונדבן מקס ברמן – רב בגרמניה עמנואל ברמן – פסיכואנליטיקאי ופרופסור לפסיכולוגיה באוניברסיטת חיפה שמעון ברמן – חובב ציון ומראשוני התומכים בהתיישבות חקלאית יהודית בארץ ישראל במאה ה-19 רות ברמן – פרופסור אמריטה לבלשנות באוניברסיטת תל אביב בירמן (פירושונים) ברימן בורמן
גאלאן, מלך הפיקטים

גאלאן אריליך (באנגלית: Galan Erilich), היה מלך הפיקטים, בראשית המאה השישית. על פי "דברי ימי הפיקטים" גאלאן מלך במשך 12 שנים לאחר מותו של דרסט השני. לאחר מותו של גאלאן עלו לשלטון דרסט בן אואודרוסט ודרסט בן גירום, אשר מלכו יחדיו. דברי ימי הפיקטים
חזרה

האם התכוונתם ל... חזרה (אמצעי ספרותי) – אמצעי סגנוני לשוני שעיקרו חזרה על מילים, מקצב, משפטים, שמות או פסקאות כמה פעמים חזרת הש"ץ – חלק מן התפילה היהודית בו שליח הציבור חוזר על תפילת העמידה לאחר שכל מתפלל קרא אותה בלחש חזרה (אמנות הבמה) – תרגול מופע כלשהו מתחום אמנויות הבמה כדי להתכונן להעלאתו בפני קהל החזרה (שבת) – איסור הלכתי להשיב תבשיל למקור חום במהלך השבת, אם התבשיל שהה על גביו ברצף לפני כניסת השבת עד להסרתו חזרות (סדרת טלוויזיה) – סדרה ישראלית ששודרה בשנים 2020–2021 חזרה (מוזיקה) (אנ') (Recapitulation, "רקפיטולציה") – חזרה על החלק הפותח של סונטה בסיומה, לאחר נגינת החלק המרכזי (מכאן "Recapitulation", כלומר סיכום) החזרה
שטיבל (פירושונים)

שטיבל היא צורת הקטנה של המילה היידית שטוב ("בית" או "חדר"). האם התכוונתם ל... שטיבל – סוג של בית כנסת שטיבל (טחנת קמח) – טחנת קמח הוצאת שטיבל – הוצאת ספרים עברית 1917 - 1946 אברהם יוסף שטיבל – סוחר ונדבן יהודי-פולני, מייסד הוצאת שטיבל גיא שטיבל – ארכאולוג ישראלי, מחוקרי מצדה
רולנדו ויאסון

רולנדו ויאסון (בספרדית: Rolando Villazón; נולד ב-22 בפברואר 1972), הוא זמר אופרה מקסיקני, שחי ופועל כיום בצרפת. רולנדו ויאסון נולד במקסיקו סיטי. בגיל 11 החל ללמוד באקדמיה לאמנויות הבמה מוזיקה, משחק, מחול עכשווי ובלט. בשנת 1990 פגש את הבריטון ארטורו ניאטו אשר הכיר לו את עולם האופרה, ואשר החל ללמד אותו פיתוח קול. כעבור שנתיים נכנס לאקדמיה הלאומית למוזיקה, שם שר בתפקידים שונים. לאחר זכייה בשתי תחרויות ארציות במקסיקו ובגואנחואטו, נעשה ויאסון תלמידו של הבריטון גבריאל מיחארס. בשנת 1998 התקבל כחבר בתוכנית אמנים צעירים באופרה של פיטסבורג, שם הופיע בהפקות אופרה שונות, ביניהן האופרה לוצ'יה די למארמור של גאטנו דוניצטי. מאוחר יותר נכנס לתוכנית באופרה של סן פרנסיסקו, שם קיבל תפקיד ראשי – כאלפרדו באופרה לה טרוויאטה מאת ג'וזפה ורדי, וכן השתתף בכיתות אמן עם הזמרת המפורסמת ג'ואן סאת'רלנד. ויאסון זכה במקום השני, בפרס צרצואלה ובפרס המאזינים, בתחרות operalia של הזמר פלאסידו דומינגו [1] בשנת 1999. מספר הופעות באירופה בשנת 2000, הביאו את הזמר לתודעה הבינלאומית. הוא הופיע לראשונה בג'נובה בתפקיד האביר באופרה מנון של מאסנה. לאחר מכן כרודולפו בלה בוהם של פוצ'יני באופרה של ליון וברומא, כאלפרדו בלה טרוויאטה בטריאסטה, וכן נקרא להחליף זמר חולה באותו תפקיד בפריז. מאז מופיע ויאסון בכל רחבי העולם, משתתף בעשרות הפקות והקלטות, ואף הוציא מספר תקליטי סולו. בשנת 2006 ויאסון שר בתפקיד אלפרדו בהפקה חדשנית ללה טרוויאטה בפסטיבל זלצבורג, יחד עם הזמרת הכוכבת אנה נטרבקו. באותה שנה הופיע בקונצרט גדול בברלין עם פלאסידו דומינגו ואנה נטרבקו. ב-2007 הוציא יחד עם נטרבקו אלבום דואטים. ויאסון הופיע לראשונה בישראל בהתנדבות בפסטיבל הבינלאומי למוזיקה קאמרית בירושלים בשנת 2008, ברסיטל מחזור השירים של המלחין רוברט שומאן ושירים לפי פטרארקה של פרנץ ליסט, מלווה בפסנתר בידי המנצח והפסנתרן דניאל בארנבוים. בשנת 2022 שיחק בסרט המוזיקלי הגרמני-צרפתי "חליל הקסם" המבוסס על האופרה באותו שם מאת וולפגנג אמדאוס מוצרט; שם גילם את דמותו של אנריקו מילאנסי. מדיה וקבצים בנושא רולנדו ויאסון בוויקישיתוף אתר האינטרנט הרשמי של רולנדו ויאסון רולנדו ויאסון, במסד הנתונים הקולנועיים IMDb (באנגלית) רולנדו ויאסון, באתר AllMovie (באנגלית) רולנדו ויאסון, במסד הנתונים הקולנועיים KinoPoisk (ברוסית) רולנדו ויאסון, באתר ספוטיפיי רולנדו ויאסון, באתר AllMusic (באנגלית) רולנדו ויאסון, באתר MusicBrainz (באנגלית) רולנדו ויאסון, באתר Discogs (באנגלית) רולנדו ויאסון, באתר Songkick (באנגלית) רולנדו ויאסון, באתר בילבורד (באנגלית) וידאו של האריה "Libiamo ne' lieti calici" מתוך לה טרוויאטה בפסטיבל זלצבורג וידאו של "Dein ist mein ganzes Herz" (פרנץ להאר) מתוך הקונצרט של דומינגו, נטרבקו וויאסון בברלין
הנרי החמישי

האם התכוונתם ל... הנרי החמישי, מלך אנגליה הנרי החמישי – מחזה מאת ויליאם שייקספיר הנרי החמישי (סרט, 1944) – סרט קולנוע לפי המחזה בבימויו ובכיכובו של לורנס אוליבייה הנרי החמישי (סרט, 1989) – סרט קולנוע לפי המחזה בבימויו ובכיכובו של קנת בראנה אנרי החמישי, מלך צרפת היינריך החמישי, קיסר האימפריה הרומית הקדושה
רפטיציה

האם התכוונתם ל... חזרה (אמצעי ספרותי) – אמצעי סגנוני לשוני שעיקרו חזרה על מילים, על מקצב, על משפטים, על שמות, על פסקאות וכדומה. רפטיציה (מוזיקה) – חזרה על צליל, על סקוונצה וכדומה.
עינות ירדן

עינות ירדן הוא חטיבת ביניים ובית ספר תיכון אזורי בקיבוץ עמיר שבעמק החולה, המתנהל ברוח דמוקרטית. בעבר היה מוסד חינוכי של השומר הצעיר. בית הספר עינות ירדן הוקם כמוסד חינוכי אזורי של השומר הצעיר בגליל העליון ב-1953, וכמו רובם המוחלט של המוסדות החינוכיים של השומר הצעיר, תפקד כפנימייה של חברת נעורים אוטונומית. המוסד הוקם על ידי קיבוצי הקיבוץ הארצי בגליל העליון – עמיר, שמיר, להבות הבשן ודן, ולאחר מכן הצטרף גם קיבוץ שניר. ב-1995 עבר קיבוץ דן לבית הספר הר וגיא. מנהלת בית הספר כיום היא טל עזגד שפיגלר. הפרלמנט, אחד הגופים המרכזיים בחיי בית הספר, מורכב מכל אדם מאוכלוסיית בית הספר (מורים, תלמידים ואנשי צוות שונים כאחד) אשר מתעניין בנושא הנדון. הנושאים מועלים לדיון על ידי אנשים מאוכלוסיית בית הספר. במהלך הדיונים ניתנת הזדמנות שווה לכל המשתתפים להביע את דעתם ואת השקפתם בנושא. לאחר מכן מגבשים ניסוח להצעות והן עולות להצבעה גלויה. על פי רוב מכבדים את ההחלטות, אך מכיוון שאין גוף מוגדר אשר אוכף את החלטות הפרלמנט, יש הטוענים כי הוא חסר ערך. השיטה נולדה מתוך טענה כי מחנך הכיתה אינו דמות משמעותית עבור מרבית התלמידים, וספק אם בשנות נעוריהם קיימת נוכחות של מבוגר משמעותי בחייהם. הרעיון בשיטה הוא לספק לכל תלמיד תיכון אדם מבוגר שינחה אותו ויהפוך לדמות משמעותית בחייו – כל מבוגר מצוות בית הספר יכול להיות דמות משמעותית בעיני אותו נער אשר בוחר בו. בכל קיץ נשלחת רשימת חונכים לכל התלמידים (ממסיימי כיתות ז' ומעלה), והם בוחרים כמה מהם. לאחר מכן משובצים חניכים לכל חונך תוך ניסיון לאזן בין מספר החניכים של כל חונך והתחשבות בהעדפות החניך. השיטה מופעלת בבית הספר כבר שנים רבות ומוכיחה את עצמה. מדיה וקבצים בנושא עינות ירדן בוויקישיתוף עינות ירדן אתר בית הספר
מכבי רמת עמידר

מכבי רמת עמידר הייתה קבוצת כדורגל משכונת רמת עמידר ברמת גן. הקבוצה הייתה מספר עונות ספורות בליגה הבכירה בשנות ה-70 המאוחרות ושנות ה-80 המוקדמות, ובשנת 2005 התאחדה עם הכח רמת גן שהפכה להיות הכח מכבי עמידר רמת גן. הקבוצה נוסדה בשנת 1957 בליגה ג'. לאחר שתי עונות הצליחה לעלות לליגה ב', לאחר שהליגה הוגדלה ל-64 קבוצות בסך הכל. בעונת 1963/1962 סיימה הקבוצה במקום השני בליגה ב' והעפילה לראשונה לליגה א' (ליגת המשנה דאז), שם בילתה את רוב ימי קיומה. פרשה שהעיבה על הקבוצה בשנים אלו הייתה בראשית שנות ה-70 כאשר כמה משחקניה נמצאו אשמים במכירת משחקים למהמרי טוטו. בעקבות הפרשה הוקמה ב-1971 ועדת חקירה ממלכתית, ועדת עציוני, שבדקה את נושא השחיתות בכדורגל בישראל. בסוף עונת 1974/1975 העפילה הקבוצה לראשונה לליגה הבכירה מהמקום הראשון בבית הדרום. ב-1975 זכתה הקבוצה בתואר הראשון והיחיד שלה בהיסטוריה: גביע הליגה לליגה א' לעונת 1975/1976. לאחר שהעפילה לעונת 1975/1976 בליגה הבכירה, סיימה במקום האחרון וירדה חזרה לליגה השנייה. בעונת 1978/1979 העפילה בפעם השנייה לליגה הראשונה לעונת 1979/1980. את העונה סיימה הקבוצה במקום ה-11 והצליחה לשרוד בליגה רק במחזור האחרון במרחק נקודה מהמקום המוביל לליגת המשנה, וזו הייתה עונת השיא של הקבוצה בה הצליחה לראשונה לשרוד בליגה הבכירה. בנוסף, באותה שנה העפילה הקבוצה לגמר גביע המדינה, בגמר הפסידה להפועל כפר סבא בתוצאה 1–4. בעונת 1980/1981 סיימה רק במקום ה-15 וירדה פעם נוספת לליגת המשנה. בעונת 1982/1983 סיימה הקבוצה במקום השלישי בליגת המשנה והעפילה פעם נוספת לליגה הבכירה לעונת 1983/1984. בסיום עונה זו סיימה הקבוצה במקום ה-15 וירדה לליגת המשנה, מאז לא הצליחה הקבוצה להגיע לליגה הראשונה. בסוף שנות ה-80 סיימה הקבוצה באמצע הטבלה בליגה השנייה ולא הצליחה לשחזר את הצלחתה מהשנים לפני כן. בעונת 1990/1991 הקבוצה הידרדרה עוד וירדה לליגה השלישית מהמקום ה-15. בהמשך מצבה הריעה ובשנת 1999 ירדה לליגה הרביעית. בתחילת שנות ה-2000 הקבוצה התאוששה וחזרה לליגה השלישית (הליגה ארצית) לאחר שסיימה בעונת 2002/2001 במקום הראשון בליגה א'. בעונה העוקבת סיימה הקבוצה במקום השלישי, מקום אחד מתחת למקום המוביל לליגה השנייה. את עונת 2005/2004 סיימה הקבוצה במקום הרביעי בליגה הארצית. בקיץ 2005 חדלה הקבוצה מלהתקיים בפני עצמה, והתאחדה עם הכח רמת גן תחת השם הכח מכבי עמידר רמת גן. בין שחקני העבר הבולטים של הקבוצה ניתן למנות את ליאון קונסטנטינובסקי, משה רוזנר, בני בינשטוק, ויקי פרץ, שלמה פלץ, יגאל עמרם, מוטי ודוד טופמן, אלי כהן, ניסים ברדה, אורון גרץ, אלי דואן, שלמה נורדמן, אלי תגר, עמוס טייב, רחמים שלום, זכריה טרי, דרור מרגלית, עמי פייקין. גביע הליגה לליגת המשנה (1): 1975/1976 הכח ר"ג ורמת עמידר התאחדו לקבוצה אחת: הכח עמידר, דודי שחם ואורן שחם, nrg מעריב - ספורט, 2 ביוני 2005
סיירה מאסטרה

סיירה מאסטרה (בספרדית: Sierra Maestra) הוא רכס הרים מיוער בדרום-מזרח קובה. זהו האזור הגבוה ביותר בקובה, ובו נמצאת הפסגה הגבוהה באי, פיקו טורקינו, שגובהה 1,974 מ' מעל פני הים. אורכו של הרכס כ-250 ק"מ, רוחבו כ-60 ק"מ, וגובהו הממוצע נע בין 300 ל-1,500 מ' מעל פני הים. בתחומי הרכס ארבעה פארק לאומיים: פיקו טורקינו, דסאמבארקו דל גראנמה, סנטו דומינגו לה סייריטה ומָרֶאה דל פּוֹרְטִיוֹ. בשל המבנה הטופוגרפי הקשה של הרכס (במיוחד ביחס לשאר המדינה, שהיא מישורית ברובה), והיותו מכוסה יערות, הוא שימש תנועות מחתרתיות שונות לאורך ההיסטוריה. בני הטאינו, בהנהגת גואמה פעלו מהרכס נגד הכיבוש הספרדי. בהמשך, החלו מלחמת עשר השנים ומלחמת העצמאות הקובנית באזור זה. בשנת 1956 הגיעו לסיירה מאסטרה אנשי תנועת ה-26 ביולי בהנהגת פידל קסטרו, וניהלו ממנה מלחמת גרילה נגד צבאו של פולחנסיו בטיסטה, עד שבסופו של דבר יצאו ממנה והשתלטו על קובה כולה. מדיה וקבצים בנושא סיירה מאסטרה בוויקישיתוף סיירה מאסטרה, באתר אנציקלופדיה בריטניקה (באנגלית) ערך זה הוא קצרמר בנושא הרים ובנושא גאוגרפיה של קובה. אתם מוזמנים לתרום לוויקיפדיה ולהרחיב אותו.
דף

האם התכוונתם ל... דף נייר דף - עמוד בספר דף גמרא הדף היומי – סדר ללימוד התלמוד הבבלי, בקצב של דף אחד ליום. מחשבים: דף אינטרנט – מסמך המוחזק ברשת ה-World Wide Web וניתן להצגה תוך שימוש בדפדפן. דף בית – הדף הראשי של אתר אינטרנט. דף הבית (דפדפן) – דף אינטרנט הנפתח מיד כאשר המשתמש מפעיל את דפדפן האינטרנט. דפדפן – תוכנה המאפשרת לקרוא ולתקשר עם דפי אינטרנט. דף (זיכרון מחשב) – גוש רציף באורך קבוע של זיכרון וירטואלי אישים: מוחמד דף (בערבית: محمد ضيف; נולד ב-1966) – מראשי גדודי עז-א-דין אל-קסאם, ובכיר מבוקשי הארגון. מוס דף – שחקן וראפר אמריקני דף – תוף פרסי דאף
מיזוג

האם התכוונתם ל... מיזוג אוויר – מערכת שנועדה להוציא חום משטח מסוים באמצעות מנגנון קירור מיזוג חברות – רכישה של עסקי חברה אחת בידי חברה אחרת מיזוג מידע (נקרא גם "היתוך מידע") - תהליך שמטרתו לקשר בין, למצוא קורלציה, לחבר ולהצליב נתונים, מידע וידע מיון מיזוג – אלגוריתם מיון רקורסיבי קל למימוש, המתבסס על קלות מיזוגם של מערכים ממוינים
אה"מ פאוורפול (1826)

אוניית הוד מלכותו "פאוורפול" (1826) (באנגלית: HMS Powerful) הייתה אוניית קו דו-סיפונית בריטית מדרגה שנייה נושאת 84 תותחים, שהושקה ב 21 ביוני 1826 במספנת הצי בצ'טם. מ-1 בינואר 1839 עד סוף 1840 פיקד עליה קפטן צ'ארלס נֵיפּיֶיר (אנ'), בעיקר בים התיכון, ומרבית הזמן כאוניית הפיקוד (lead ship) של אסקדרון בפיקודו. בערב 29 במאי 1839, בעודה עוגנת בקוב אוף קורק (Cove of Cork) באירלנד, קיבל ניפייר הוראה דחופה מהאדמירליות לצאת אל מלטה, מחשש להתלקחות מלחמה עם מצרים. כמו כן נמסר לו, כי אוניות הקו אה"מ "גנגס" ואה"מ "אימפליסבל" כבר יצאו לדרכן מאנגליה. מאחר שרצה להשיגן, יצא ניפייר לים בשתיים אחר חצות ב-30 בחודש אל גיברלטר. "פאוורפול" הגיעה לגיברלטר ב-12 ביוני, שם נודע לניפייר כי שתי האוניות האחרות מקדימות אותו ביומיים. למרות זאת ותוך הפגנת כישורי ימאות יוצאים מן הכלל הצליחה "פאוורפול" להיכנס לנמל ולטה בערב ה-24 ביוני, שתים עשרה שעות לפניהן. ב-1840 הייתה "פאוורפול" חלק משייטת בריטית-אוסטרית-טורקית, שפעלה לסילוק מוחמד עלי שליט מצרים מסוריה וארץ ישראל, ולקחה חלק פעיל בהפגזת העיר עכו ב-3 בנובמבר 1840. במהלך הלחימה ספגה פגיעות אך איש מאנשי צוותה לא נפצע או נהרג. אחר כך, מ-25 בנובמבר, שימשה "פאוורפול" שימשה כאוניית הדגל של השייטת הבריטית שהטילה הסגר ימי על אלכסנדריה מ-25 בנובמבר. ב-1841 עבר הפיקוד על האונייה לידי קפטן ג'ורג' מנסל (Mansel). מ-1841 עד הוצאתה משירות פעיל בפורטסמות פיקד עליה סר מייקל סימור (אנ'). האונייה הוחזרה לשירות ב-1848 בפיקודו של סר ריצ'רד סונדרס דאנדס (אנ') ושבה לשרת בים התיכון. ב-1860 שימשה אוניית מטרה וב-1864 נמחקה ממצבת הצי ונגרטה. מדיה וקבצים בנושא אה"מ פאוורפול בוויקישיתוף Mid-Victorian Royal Navy Vessel HMS powerful in: Peter Davis, William Loney RN - Victorian Naval Surgeon Lavery, Brian (2003) The Ship of the Line. Volume 1: The development of the battlefleet 1650-1850. Conway Maritime Press. Lavery (2003), p. 190. "Ship Launch". The Times, No. 12660. London. 23 May 1825. col E, p. 3. ערך זה הוא קצרמר בנושא צבא. אתם מוזמנים לתרום לוויקיפדיה ולהרחיב אותו.